Laura Mančinelli

Laura Mančinelli (, ; dzimusi , mirusi ) bija itāļu rakstniece, ģermaniste, medievaliste un universitātes profesore.

Mančinelli rakstīja akadēmiskus tekstus, grāmatas bērniem, esejas (daudzas par viduslaiku vēsturi) un romānus.

 Personīgā dzīve 
Laura Mančinelli dzimusi 1933. gadā Udīnē, 1937. gadā ģimene pārcēlās uz pastāvīgu dzīvi Turīnā. Pēc skolas beigšanas un studijām viņa 1956. gadā pabeidza Turīnas Universitāti, iegūstot grādu vācu literatūrā ar specializāciju mūsdienu literatūrā. Nākamajos gados pēc doktora grāda iegūšanas viņa strādāja par pasniedzēju, neatsakoties no savas aizraušanās ar viduslaiku vācu kultūru. 1969. gadā viņa sarakstīja eseju «Nībelungu dziesma. Problēmas un vērtības».

1970. gados viņa pasniedza ģermāņu filoloģiju Sasāri Universitātē un pēc tam, kad viņu uz Venēciju uzaicināja ģermānists Ladislao Mitners, 1976. gadā viņa nodibināja Venēcijas Universitātes Vācu valodas vēstures katedru. Pēc kolēģa un drauga Klaudio Magrisa ieteikuma viņa 1972. gadā rediģēja un tulkoja itāļu valodā «Nībelungu dziesmu», 1978. gadā — «Tristanu», bet 1989. gadā — «Gregorius» un «Nabaga Heinrihu».

90. gadu sākumā Laura Mančinelli, ciešot no izkaisītās sklerozes, pameta vācu filoloģijas katedru.

Mančinelli nomira 2016. gada 7. jūlijā Turīnā. Atvadīšanās ceremonija notika 2016. gada 11. jūlijā Turīnas monumentālajā kapsētā; bēres notika Eksillesas pilsētā Susas ielejā, kas aprakstīta vienā no viņas romāniem.

 Atsauces 

 Ārējās saites 


Kategorija:Friuli-Venēcijā Džūlijā dzimušie
Kategorija:Itāliešu rakstnieki
Kategorija:Itāliešu valodā rakstošie
Kategorija:Vācu valodā rakstošie